google/wiki40b huggingface dataset:
Alexius Cörver

Život

Alexius Cörver sa narodil v Turnianskom Podhradí. Od r. 1731 bol príslušníkom piaristickej rehole, noviciát absolvoval v Prievidzi, neskôr pôsobil na rehoľných gymnáziách v Nitre a Pešti ako učiteľ. Vo vyšších štúdiách pokračoval v Taliansku v Carei a Ríme, potom vyučoval na kráľovskom kolégiu v Neapoli, napokon opäť na gymnáziách v Nitre a Pešti. Od r. 1746 bol riaditeľom konviktu a profesorom teológie v Nitre. Zomrel 4. júna 1747 v Nitre.

Práca

Vo svojich filozofických prácach sa pokúša odpútať sa od scholastickej filozofie, interpretuje aj moderných autorov – Galileiho, Gassendiho, Descarta, Leibniza, Wolffa a vyzdvihuje význam empírie a prírodných vied. Tieto tézy sa pokúšal presadiť aj v rámci výukových reforiem na piaristických školách. Vo svojej učebnici geometrie (Compendium elementorum geometricae practicae fundatum, Budín 1746) sa venuje najmä zememeračským úlohám.
Nantoux

Poloha

Obec má rozlohu 6,58 km². Najvyšší bod je položený 467 m n. m. a najnižší bod 266 m n. m.

Obyvateľstvo

Počet obyvateľov obce je 187 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rytmus (raper)

Začiatky kariéry

Už vo veľmi mladom veku sa stal tanečníkom pod taktovkou takých tanečníkov ako Fredy Ayisi alebo Karol Zajac. Dostal sa aj k rapu, najprv rapoval po anglicky, neskôr začínal rapovať po slovensky. Rapoval napríklad s piešťanským raperom Money G, neskôr sa spoznal s raperom Davidom zo Senca. V tej dobe sa ako Pa3k Metamorfolord stal najlepším freestylerom na Slovensku.
V roku 1994 Rytmus vyhral freestylovú súťaž Bitka slov. David ho neskôr pozval na svoj projekt Zvuk ulice, na ktorého kompiláciách sa dnešný Rytmus objavil a postupne si získaval rešpekt svojím osobitým štýlom rapovania. Po neskorších nezhodách s Davidom zo Zvuku ulice odišiel a dal sa na sólovú dráhu. Spolupracoval so skupinami ako Názov Stavby a Trosky.

Kontrafakt a Bengoro

V roku 2001 stretol rapera Ega a DJ [[DJ Anis], ktorí spolupracovali vzájomne už aj predtým, napríklad v kapele Prízrak v 90. rokoch. Rytmus sa teda stal zakladateľom úspešného hip-hopového tria Kontrafakt, najprv ale skupina vystupovala pod názvom Déjavu.
V roku 2003 vydali maxisingel Dáva mi/Dobré veci/Moja rola, ktorý ich vyniesol do širšieho povedomia verejnosti. Najmä videoklip k skladbe „Dáva mi“ mal obrovský úspech a bol odvysielaný aj v hitparádach v Poľsku či Nemecku (známa hudobná stanica VIVA). V júni roku 2003 sa Rytmus umiestnil na druhom mieste v uznávanej beatboxovej súťaži Austrian Beatbox Battle Championship, kde ho až vo finále porazil mladý Američan Lee-Jay. Úspech kapely Kontrafakt pokračoval aj v roku 2004, kedy vydali svoje debutové CD E.R.A. vo vydavateľstve Sony Music, s ktorým sa dostali medzi najpredávanejších interpretov na Slovensku.
V roku 2006 Rytmus založil vlastné vydavateľstvo Tvoj Tatko Records, kde vydal svoj debutový sólo album Bengoro, z ktorého sa predalo viac ako 15 000 kusov. K albumu boli natočené tri videoklipy: „Cigánsky sen“, „Kures funk“ a „Potrebujem tvoju nenávisť“. Album bol o dva roky neskôr vydaný v reedícii s novým obalom a trocha upraveným zoznamom skladieb. V roku 2007 vydal s Kontrafaktom album Bozk na rozlúčku, z ktorého sa predalo cez 20 000 kusov. V roku 2008 vydal Rytmus výberovku Si zabil, z ktorej sa v prvý týždeň predalo cez 4 000 kusov a bola ocenená zlatou platňou.
Les Moutiers-en-Auge

Poloha

Obec má rozlohu 10,1 km². Najvyšší bod je položený 228 m n. m. a najnižší bod 71 m n. m.

Obyvateľstvo

Počet obyvateľov obce je 121 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Artemidóros z Týru

Artemidóros (starogr. Ἀρτεμίδωρος – Artemidóros) bol grécky sochár v 2. storočí pred Kr.
Artemidóros, syn Ménodota z Týru, tvoril 2. stor. pred Kr. Svedectvo o niekdajšej tvorbe tohto umelca nám podávajú jeho menom signované podstavce zo sôch objavené v archeologických lokalitách starogréckych miest Lindos a Halikarnas. V Halikarnase zhotovil sochu osobnosti mesta, v meste Lindos okolo roku 154 pred Kr. bronzovú sochu Astyméda  a v roku 124 pred Kr. spoločne so svojím synom Ménodotom sochu Pasifóna, kňaza bohyne Atény Lindskej.
Proupiary

Poloha

Obec má rozlohu 4,95 km². Najvyšší bod je položený 483 m n. m. a najnižší bod 340 m n. m.

Obyvateľstvo

Počet obyvateľov obce je 70 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hlavica (architektúra)

Hlavica je architektonické zakončenie hornej časti stĺpu, piliera, alebo pilastra. V reze je hlavica spravidla širšia než je prierez drieku stĺpa. Pôvodne slúžila na nadviazanie kladia, prípadne klenby a rebier na stĺp, neskôr sa stala prevažne dekoratívnym prvkom.

Dejiny

Jej podoba sa vyvíjala po stáročia a najstaršie hlavice, egyptské aj grécke, prezrádzajú pôvod z architektúry drevených stavieb. V kamennej architektúre spočíval na hlavici spoj dvoch susedných kvádrov, kladia.

Výzdoba hlavíc charakterizuje rôzne obdobia a slohy. Z egyptského staviteľstva sú známe formy, kde základným ozdobným prvkom bol list, alebo kvet, a to parys, lotos, alebo palmeta, a figurálne hlavice v podobe hlavy bohyne Hathor.

Z Prednej Ázie sú známe hlavice zoomorfné - prevažne levie a býčie hlavy.

V klasickej rádovej architektúre bola hlavica charakteristická pre určitý rád - dórska, iónska, korintská, kompozitná a toskánska. Kompozitná hlavica je tvarovo najčlenitejšie, v ďalšom období dochádza k výraznému tvarovému zjednodušovaniu hlavíc; z doby románskej sú známe hlavice kalichové, ihlancové, kubické, košové, poštárové, ale aj figurálne. V gotike sa tvar hlavíc prispôsobuje gotickému tvarosloviu - napr. hlavica kružbová, opäť sa objavujú hlavice vegetabilné (listové), zoomorfné (fantazijné zvieratá) a antropomorfné (maskaron).
V neskorej gotike strácajú hlavice význam a z architektúry ustupujú. Nemiznú však definitívne, objavujú sa v čistej, alebo modifikovanej forme aj v nasledujúcich slohoch, väčšinou ako repliky antických rádov, avšak bohato zdobené, niekedy pozlátené a podobne. V renesancii a v baroku často na polostĺpoch a pilastroch, v klasicizme ako návrat ku starovekým vzorom.
Panthalassa

Panthalassa (z gr. „všetky moria“) bol prvotný oceán, ktorý koncom prvohôr a začiatkom druhohôr zo všetkých strán obklopoval prapevninu Pangea. Až po jej rozpade sa začali z Panthalassy postupne formovať oceány. Zahŕňala Tichý oceán na severe a západe, ako aj more Tethys na juhovýchode, ktoré prenikalo do Pangey. Panthalassa je tiež označovaná ako Paleopacifik, pretože jej rozpadom vznikol rozľahlý Pacifik.

Vznik

Pred 800 - 700 miliónmi rokov počas kryogenia vznikala rozpadom superkontinetu Rodinia na dve časti z tvoriaceho sa riftového systému nová oceánska kôra. Západne od Laurentie, ktorá bola základom terajšej Severoamerickej platne sa tak začal tvoriť nový oceán; zároveň oceán Mirovia, obklopujúci Rodiniu začal subdukovať pod pohybujúce sa platne a na iných miestach bol nahradzovaný Panafrickým oceánom a Panthalassou, ktoré sa rozrastali. Pred asi 650 až 550 mil. rokov vznikol zrážkou Protogondwany a Protolaurázie superkontinent Pannotia, ktorý nakrátko čiastočne obklopil Panthalassu. Ďalšími zrážkami platní sa v karbóne utvorila Pangea, ktorú až do začiatku druhohôr obklopovala Panthalassa. Väčšina oceánskej kôry Panthalassy bola v nasledujúcich obdobiach subdukovaná pod severoamerickú a eurázijskú platňu.
Ad oculos

Ad oculos (v doslovnom preklade z lat.: „k očiam“, „pred oči“, „pred očami“) je latinský výraz, ktorý znamená „názorne“, „pred očami“, „pred oči“. Napr. demonstratio ad oculos je „očividný dôkaz“ a demonštrovať niečo ad oculos znamená niečo tak názorne demonštrovať (predviesť, vysvetliť), akoby to mal dotyčný pred očami.
Hermann Hoth

Začiatky v armáde

Narodil sa v meste Neuruppin, ako syn armádneho lekára. Do nemeckej armády vstúpil roku 1904. Bojoval v prvej svetovej vojne ako pešiak. V armáde ostal aj po jej skončení, roku 1935 bol povýšený na generálmajora a poverený velením 18. pešej divízie. Neskôr bol povýšený na generálporučíka a od 10. novembra 1938 velil 15. armádnemu zboru.

Druhá svetová vojna

Nasledujúceho roku sa zúčastnil útoku na Poľsko. Ďalší rok sa vyznamenal pri útoku na Francúzsko, kde jeho zbor ako prvý prekročil rieku Másu a bol 19. júla 1940 znovu povýšený.
Počas operácie Barbarossa velil 3. tankovej skupine, ktorá pod jeho velením obsadila Minsk a Vitebsk. V októbri 1941 nahradil vo velení 17. armády Carla-Heinricha von Stülpnagela. V júni 1942 prevzal 4. tankovú armádu od Ericha Hoepnera. Ako veliteľ tejto armády sa podstatnou mierou podpísal pod úspechy Wehrmachtu na juhu ZSSR. Spolu v súčinnosti s 6. armádou Friedricha Paulusa sa zúčastnil bitky o Stalingrad. Časti jeho armády boli uväznené v sovietskom obkľúčení, niektoré však boli súčasťou Mansteinových pokusov o prielom na pomoc 6. armáde.
V lete 1943 sa zúčastnil bitky v Kurskom oblúku, kde velil svojej 4. tankovej armáde pri útoku na oblúk z juhu. Po ukončení operácie Citadela, boli nemecké jednotky nútené pod silnými útokmi Červenej armády ustupovať na západ. V novembri 1943 bol počas bojov na Dnepri a pri Kyjeve pozbavený velenia svojich jednotiek a na Hitlerov rozkaz preložený do zálohy, ale teraz už v hodnosti generálplukovníka. Adolf Hitler sa totiž domnieval, že Hoth fyzicky nezvláda velenie a potrebuje odpočinok. Jeho nástupcom sa stal generál Erhard Raus.
V apríli 1945 bol znovu povolaný do služby a až do konca vojny velil časti nemeckého frontu v pohorí Harz.

Povojnové obdobie

Po vojne bol súdený Norimberským vojnovým tribunálom spolu s ďalšími vysokými armádnymi dôstojníkmi. 27. októbra 1948 odsúdený na 15 rokov žalára za zločiny, ktoré jeho jednotky spáchali na Ukrajine. V roku 1954, bol prepustený, a do svojej smrti sa venoval písaniu kníh. Zomrel v meste Goslar, kde je aj pochovaný.
Bléquin

Poloha

Obec má rozlohu 8,69 km². Najvyšší bod je položený 208 m n. m. a najnižší bod 98 m n. m.

Obyvateľstvo

Počet obyvateľov obce je 404 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chevreuse (obec)

Poloha

Obec má rozlohu 13,42 km². Najvyšší bod je položený 174 m n. m. a najnižší bod 72 m n. m.

Obyvateľstvo

Počet obyvateľov obce je 5 808 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Investičné životné poistenie

História

História investičného životného poistenia siaha do 70. rokov minulého storočia. Životné poisťovne vytvorili produkt ktorý bol kombináciou investovania do produktov na finančných trhov, hlavne investičných fondov a klasického rizikového životného poistenia. Investičné životné poistenie sa postupne stalo najpredávanejšou formou kapitálového životného poistenia, ktoré ponúkalo nižšie, ale garantované výnosy.

Problémy v kríze

Od roku 2008, kedy finančná a ekonomická kríza spôsobila, že investičné životné poistenia, ktorým v tom čase končila platnosť začali strácať na hodnote. Poistenci si až vtedy uvedomili čo znamená investičné riziko a možnosť straty, ktoré so sebou prináša. Keď však platí, že investovať je ideálne keď sú trhy na nízkych úrovniach, potom práve v období v tomto období je ideálne si uzatvoriť investičné životné poistenie. Keďže nie je možné vopred určiť kedy sa trhy dostanú na úrovne z spred krízy, je ideálne si uzatvoriť investičné životné poistenie práve v čase najbližšej krízy a na čo najdlhšiu dobu. Tato stratégia môže spôsobiť enormný nárast výnosov.

Garancie a výhody

Životné poisťovne ponúkajú aj nové, kombinované a variabilné druhy investičného životného poistenia, kde sa časť odvodov odvádza do garančného fondu. Takto je možné zabezpečiť a garantovať aspoň minimálnu mieru garantovaného plnenia.
Investičné životné poistenie je ideálne pre osoby, ktoré sú si vedomé investičného rizika spojeného s týmto druhom životného poistenia a akceptujú jeho výhody, nevýhody a riziká.

Výška výnosov a kritika

Výnos z investičného životného poistenia sa dá určiť len v momente ukončenia zmluvného vzťahu. Preto je možné určiť výšku plnenia až v momente ukončenia zmluvného obdobia, alebo v prípade plnenia poistného prípadu. Výnosy môžu byť vyššie i nižšie, ako v prípade klasického plne garantovaného kapitálového životného poistenia.
Kritika ohľadom investičného životného poistenia sa týka hlavne výšky investičného rizika, a fakt že poistené osoby nie sú dostatočne informované. Často sa taktiež porovnáva investičné životné poistenie s inými druhmi investovania, čo nie je správne, keďže druhým podstatným prvkom je životné poistenie, ktoré iné výhradné investičné produkty neponúkajú. Preto je nemožné priamo či nepriamo porovnávať investičné životné poistenie s inými formami investovania. Výška nákladov a poplatkov je druhým sporným bodom, ktorý je nesprávne porovnávaný s inými investičnými produktmi. Pri týchto porovnaniach sa často neberie do úvahy flexibilita, transparentnosť a históriou životných poisťovní a ich zahraničných materských spoločností.
Jedľa (rod)

Charakteristika

Jedľa má sploštené ihlice umiestnené v jednej rovine, alebo okolo vrchnej polovice vetvičky. Má vzpriamené valcovité rozpadavé šišky dlhé 5 – 25 cm. Po rozpadnutí šišky sa uvoľnia okrídlené semená. Tieto stromy dorastajú do výšky 10 – 80 m s kmeňom hrubým 0,5 – 4 m a kužeľovitou korunou.

Druhy na Slovensku

Z týchto druhov na Slovensku je pôvodná iba jedľa biela.
Caorches-Saint-Nicolas

Poloha

Obec má rozlohu 11,78 km². Najvyšší bod je položený 176 m n. m. a najnižší bod 113 m n. m.

Obyvateľstvo

Počet obyvateľov obce je 582 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Klokoč (prírodná rezervácia)

Prírodná rezervácia Klokoč

Od roku 1996 chránená lokalita vzácneho hrebeňového komplexu v Homoľských Karpatoch s druhovo bohatou faunou a flórou na bázických vulkanických horninách (melafýroch). Mikrorelief územia je ovplyvnený početnými mraveniskami. Zo vzácnych druhov rastlín je nápadný výskyt Divozeľa úhľadného (Verbascum speciosum SCHRAD.).
Prírodná rezervácia s rozlohou 21,59 ha je v správe štátnej ochrany prírody Malé Karpaty. Na území rezervácie platí 5. stupeň ochrany. Je súčasťou CHKO Malé Karpaty. Ochranné pásmo nebolo určené.
Predmetom ochrany sú: Zachovalé časti prírody Malých Karpát, ojedinelý hrebeňový komplex hôľneho charakteru s druhovo bohatou faunou a flórou.
Wanda Rutkiewiczová

Životopis

Narodila sa v Litve. Po 2. svetovej vojne sa s rodinou presťahovala do mesta Wrocław v Poľsku, kde vyštudovala na technickej vysokej škole a získala titul Ing. S horolezectvom sa stretla na Jelenej Gore. Neskôr spravila niekoľko ťažkých horolezeckých túr v Tatrách. Postupne sa v Alpách a Himalájach vypracovala na svetoznámu horolezkyňu, ktorá spolu s Reinholdom Messnerom a Jerzym Kukuczkom určovala smerovanie svetového horolezectva. Často používala čistý alpský štýl bez použitia podporného kyslíka a bez zbytočne veľkých expedícií. O svojich cestách napísala viaceré knihy a články. 
Zahynula v roku 1992 na Káčaňdžunge v Himalájach.
Saint-Pierre-Bénouville

Poloha

Obec má rozlohu 8,39 km². Najvyšší bod je položený 148 m n. m. a najnižší bod 69 m n. m.

Obyvateľstvo

Počet obyvateľov obce je 350 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Roncherolles-en-Bray

Poloha

Obec má rozlohu 14,37 km². Najvyšší bod je položený 234 m n. m. a najnižší bod 119 m n. m.

Obyvateľstvo

Počet obyvateľov obce je 466 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Terre-Clapier

Polohopis

Terre-Clapier má rozlohu 12,1 km². Najvyšší bod je položený 457 m n. m. a najnižší bod 271 m n. m.

Obyvateľstvo

Terre-Clapier má 238 obyvateľov (2009).
Graf vývoja obyvateľstva:
Zdroje: INSEE
Annuario Pontificio

Annuario Pontificio (AnPont, AnnPont) je oficiálna pápežská ročenka, ktorú v talianskom jazyku vydáva Svätá stolica. Vychádza ročne, od roku 1860; v období 1872-1911 vychádzala pod menom La gerarchia cattolica resp. La gerarchia cattolica e la famiglia pontificia.
Pierrefontaine-les-Varans (obec)

Poloha

Obec má rozlohu 28,9 km². Najvyšší bod je položený 943 m n. m. a najnižší bod 464 m n. m.

Obyvateľstvo

Počet obyvateľov obce je 1 417 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marxistická filozofia

Marxistická filozofia je dialektický materializmus; filozofická súčasť marxizmu, jeden zo scientistických prúdov poklasickej filozofie 19. storočia
Andreus

Andreus (starogr. Ἀνδρεύς – Andreus) je v gréckej mytológii syn riečneho boha Péneia.
Antický autor Pausanias uvádza, že Andreus bol prvý človek, ktorý sa usadil na území gréckeho mesta Orchomenos a prvé pomenovanie Andreis, dostalo toto územie po ňom. So svojou manželkou Euippé, dcérou Leukóna, potom splodili syna Eteokla. Podľa iného antického zdroja, Eteoklov otec bol riečny boh Kéfisos.
Andreus je tiež známy ako dobyvateľ gréckeho ostrova Andros v súostroví Kyklady, ktorý nesie jeho meno. Či v tomto prípade ide o tú istú mytologickú postavu je sporné, lebo niektorí antickí autori píšu, že sa volal Andros, alebo Andrus.
Solaris Bus & Coach

Dejiny

V roku 1994 Krzysztof Olszewski založil firmu Neoplan Polska, ktorá predávala a od roku 1996 aj licenčne vyrábala zájazdové a nízkopodlažné mestské autobusy značky Neoplan. V roku 1999 firma predstavila prvý vlastný autobus Urbino pod značkou „Solaris“. 1. septembra 2001 sa firma Neoplan Polska zmenila na rodinný podnik Solange a Krzysztofa Olszewských – Solaris Bus & Coach Sp. z o.o. V roku 2005 sa firma zmenila na akciovú spoločnosť.

Diaľkové autobusy

Firma vyrábala diaľkový autobus Vacanza, a to v dvoch modeloch Vacanza 12 a Vacanza 13. Tieto autobusy boli určené hlavne pre poľský trh. Vyrábali sa do roku 2008.

Električky

V roku 2006 bola podpísaná zmluva medzi Solarisom a spoločnosťami Bomdardier Transportation a Vossloh Kiepe na spoločnú výrobu električiek v Poľsku. Toto konzorcium vyhralo súťaž na dodávku električiek pre Krakov a Gdansk. V roku 2009 predstavil Solaris prvý vlastný model nízkopodlažnej električky pod označením Tramino. Električka má byť dostupná v dvoch variantoch – čiastočne nízkopodlažná (LE) o dĺžke 30 m a nízkopodlažná o dĺžke 32 m.

Prevádzka

Autobusy Urbino sú využívané v rámci mestskej hromadnej dopravy vo všetkých veľkých poľských mestách. V roku 2000 sa začal export. Prvé autobusy boli dodané do Ostravy a Berlína. V súčasnej dobe je asi 60 % výroby určenej na export. Autobusy Solaris jazdia vo Nemecku, Lotyšsku, Česku, Litve, Švajčiarsku, Taliansku, Maďarsku, Nórsku, Francúzsku, Dánsku, Estónsku, Rakúsku, Švédsku, Grécku, Rumunsku, na Slovensku a Malte. Od roku 2008 sa vyvážajú aj mimo Európu do Spojených arabských emirátov.
Trolejbusy Trollino jazdia v Poľsku v mestách Gdyňa, Tychy a Lublin. Mimo Poľska jazdia v Rige, Vilniuse, Tallinne, Ríme, Landskrone, Opave a Ostrave.

Bratislava

Solaris Urbino 15 CNG: 1201 - 1222
30. mája 2007 bola ich prevádzka v Bratislave dočasne prerušená po tom, ako kontrola po požiari jedného z autobusov (ev. č. 1216) zistila, že v niektorých z preverovaných vozidiel nefunguje zabezpečovací mechanizmus elektroventilov (informoval o tom predseda predstavenstva bratislavského dopravného podniku Branislav Zahradník). Tento mechanizmus má na starosti po vypnutí vozidla kľúčom zablokovať prívod plynového paliva do motora. Táto chyba zväčšila následky požiaru, ale ešte stále nebola oznámená príčina samotného požiaru. Do premávky boli bratislavské Solarisy napriek tomu opätovne zaradené 29. augusta 2007.
Ďalší požiar Solarisu (ev. č. 1222) sa stal 4. januára 2008 na Osuského ulici v Bratislave - Petržalke. Nikto zo zasahujúcich ani z cestujúcich nebol pri požiari zranený. Tentokrát išlo o menší požiar, než ten, ktorý sa stal 30. mája 2007.
Solaris Urbino 10: 2001 - 2010
Solaris Urbino 8,6: 1911 - 1916
Solaris Urbino 18: 3211 - 3216
Autobusy tohto typu sú pôvodom z Berlína v trojdverovej verzii.
Jednodoskový počítač

Jednodoskový počítač (z angličtiny tiež SBC - single-board computer) je malý počítač s jednou doskou plošných spojov, ako je napríklad Raspberry Pi, Arduino, Intel Edison, alebo 64-bitový AMD Gizmo Board. Tieto počítače však mávajú bohaté možnosti rozšírenia o ďalší hardvér, najmä vstupno/výstupné moduly. Často sa programujú pomocou osobného počítača, ktorý vo väčšine prípadov poskytuje lepšie podmienky pre beh vývojárskeho softvéru než jednodoskový počítač. Po naprogramovaní sú však tieto počítače samostatné a dokážu riadiť napríklad domáci multimediálny prehrávač, kamerový systém atď. Tieto počítače zvyčajne neobsahujú rozhranie pre pevný disk a pre trvalé uchovanie dát sa používa SD karta alebo flash disk.

Hardvér

Ako hlavný procesor sa zvyčajne používajú RISC procesory v kombinácii s Linuxom. Novšie prístroje majú okolo 1 GB pamäte RAM a niekoľko GB pamäte flash (ako náhrada pevného disku), ďalej sú prítomné jeden až dva USB porty, obrazový výstup a ďalšie vstupno výstupné zariadenia.

Softvér

Výrobca zvyčajne ponúka k počítaču niektorú z distribúcií operačného systému Linux. K niektorým prístrojom je k dispozícii softvér pre spracovanie a rozpoznávanie obrazu.
Japonské písmo

Hiragana

Hiragana – používa sa na zápis pôvodných japonských slov v kombinácií s kandži. Obsahuje všetky japonské slabiky.

Katakana

Katakana – aj katakanou možno zapísať ľubovolné japonské slovo. Katakana sa však používa na zápis cudzích alebo expresívnych výrazov.
Kopeč (prírodná rezervácia)

Popis oblasti

Rezerváciu tvoria dva pahorky sopečného pôvodu s názvami Homolka a Dlhý vrch v skupine Kopeč (228 m n. m.). Na území pravdepodobne rastie lipnica bádenská (Poa badensis), ktorá ďalej rastie v Českom krase a potom až na južnej Morave. Významný je aj výskyt iskerníka ilýrskeho (Ranunculus illyricus), hlaváčika jarného (Adonis vernalis), kavyľa vláskovitého (Stipa capillata), dvojštítku hladkoplodého (Biscutella laevigata) a ďalších druhov. Navrhnuté je rozšírenie chráneného územia aj na okolité stepné lúky s výskytom ohrozenej jagavky ľaliovitej (Anthericum liliago).
Meromorfná funkcia

Meromorfná funkcia na otvorenej podmnožine D Gaussovej roviny je v komplexnej analýze komplexná funkcia komplexnej premennej, ktorá je holomorfná na D s výnimkou istej množiny izolovaných bodov, ktoré sú pólmi danej funkcie.
Každá meromorfná funkcia sa dá vyjadriť ako podiel dvoch holomorfných funkcií, kde funkcia v menovateli nie je konštantná 0. Podiel má v danom bode pól práve vtedy, ak v ňom funkcia v menovateli nadobúda hodnotu 0.
Cré

Poloha

Obec má rozlohu 17,19 km². Najvyšší bod je položený 72 m n. m. a najnižší bod 22 m n. m.

Obyvateľstvo

Počet obyvateľov obce je 805 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nábrežie svätého Cyrila

Nábrežie svätého Cyrila je ulica v Prievidzi.
Patrí medzi frekventované prievidzské ulice, keďže do centra privádza dopravu od Handlovej. Je pokračovaním Cesty pod Banskou a začína pri premostení Handlovky, po ktorej pravom brehu vedie až na križovatku s Nadjazdovou ulicou, ulicou Matice slovenskej a Nábrežím svätého Metoda, kde končí.
Outlaw Gentlemen & Shady Ladies

Umiestnenie

Album sa umiestnil v rebríčku Billboard 200 v Spojených štátoch na deviatom mieste.  Z albumu sa v prvom týždni predalo 39 000 kópií.  Je to prvý krát, čo sa dánsky akt dostal do Top 10 v rebríčku  Billboard  200 od albumu  Aquarium  od skupiny Aqua, ktorý bol na siedmom mieste v roku 1997.  Od apríla 2016 sa z albumu Outlaw Gentlemen & Shady Ladies predalo v Spojených štátoch 308 000 kópií. 
Album vstúpil do rebričkov riadených médiami v Nemecku na prvom mieste a získal okamžitý status zlata. Z albumu sa predalo viac ako 100 000 kópií v jeho prvom týždni 
V Spojenom kráľovstve debutoval na čísle 78 v rebríčku UK Albums Chart, predajúc 1 276 kusov v tom prvom týždni. V júni 2016 sa z albumu predalo 18 671 kópií vo Veľkej Británii.
Štátny znak Švédska

Znak Švédskeho kráľovstva tvorí štít, ktorý podopierajú dva zlaté levy po stranách štítu.

Symbolika štátneho znaku

Trojitá korunka symbolizuje „Troch mudrcov“ – švédsky emblém od roku 1336.